ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ቀዳማይ ሚኒስትርን ኣፈ-ጉባኤን ካብ ሓደ ውድብ ክኾኑ ኣለዎም ኢለ ኣይኣምንን" 16 ሚያዝያ 2018 ኣፈ-ጉባኤ ባይቶ ወከልቲ ህዝቢ ኢትዮጵያ (ፌዴሪኢ) ኣይተ አባዱላ ገመዳ ቅድም ክብል ንኮሚቴ ፈፃሚት ስራሕ ኢህወደግ ናይ ስራሕ ምልቃቕ ሕቶ ኣቕሪቦም ዝነበሩ እንትኸውን ንእሽተን ፀኒሖም ድማ ናብ ስረሖም ምምላሶም ዝዝከር እዩ። እዚ ውሳነኦም ልክዕ ከምዝነበረ ይዛረቡ። ኣይተ አባዱላ ኣብቲ እዋን ስልጣኖም ንምልቃቕ ሕቶ ዘቕረቡ ክብሪ ህዝበይ ተተንኪፉ'ዩ ብዝብል ምክንያት ከምዝኾነ ዝተዛረቡ እንትኸውን፥ እሞ ናብ ቦተኦም ዝተመለሱ እቲ ተተንኪፉ ዝበሉዎ ክብሪ ህዝቦም ኣበይ ምስ በፅሐ እዩ ዝብል ሕቶ ካብ ብዙሓት ይቐርብ ነይሩ። "ስልጣነይ ክለቅቕ እየ ዝበልኩ ንውልቃዊ ጉዳየይ ኣይነበረን" ዝብሉ ኣፈ ጉባኤ ኣባዱላ ስልጣን ናይ ውልቀኦም ረብሐ መሐለዊ ዘይኮነስ ናይ ውድቦም ተልእኾ መፈፀሚ መሳርሒ ከምዝኾነ ይዛረቡ። ውድቦም ኦህዴድ-ኢህወዴግ ኣብ ዘቕመጦም ቦታ ቃልሲ ህዝቦም ዘዐንቅፍን ንድሕሪት ዝጎትትን ኩነታት እንትፍጠር ቂር ከምዝበሎም ግን ካብ ምዝራብ ንድሕሪት ኣይበሉን። ብዙሓት ዝተሰውእሉ ዝበሉዎ እዚ ዕላማ፡ ኣይኮነን ኣብ ዕድሜኦም ኣብ ዝቕፅሉ ወለዶታት'ውን ተዓዊቱ ከምዘይሃልቕ ገሊፆም። እዚ ክልተን ሰለስተን ወለዶ ዝሓትት ቃልሲ ራሕሪሖም ምኻድ ከምዘይመረፁ ይዛረቡ። ንምዃኑ ምኽንያቶም እንታይ ነይሩ ?
